Vanćelijski matriks

**Vanćelijski matriks** (VM)  ili češća tuđica – **ekstracelularni matriks** –  u biologiji je bilo koji materijal tkiva koji nije u sastavu  ćelija. Ovu vanćelijsku strukturu luče same ćelije (npr. ćelijski zid bakterija i biljaka)  ili specijalizirani fibrioblasti, osteoblasti u kostima,  kao i hondrioblast i u hrskavici životinja.

## VM bakterija 
Vanćelijski bakterija  je živi ćelijski zid  koji obavija jedinstvenu  ćeliju, kojoj daje oblik, štiti je od osmotskog pritiska i obezbeđujuje joj  oslonac za bičeve (flagele), treplje (cilije), pili i sl.  Istovremeno omogućava i djelovanje antibiotika i prihvatanje bakteriofaga za ćeliju.  Jedna od najprihvatljivijih klasifikacija bakterijskih ćelija se temelji na sastavu ćelijskog zida (Bojenje po Gramu). Gram pozitivne bakterije  imaju višeslojne zidove uglavnom od lanaca peptidoglikana (90%),  koji su povezani sa  aminokiselinama. Gram negativne bakterije su sa  mnogo tanjim zidovima, od fosfolipidnog dvosloja kao i ćelijska membrana,  one su dvomenbranske, sa  mnogo manje peptidoglikana (20%), povezanih za fosfolipide lipoproteinima.

## VM gljiva 
Ćelijski zid gljiva je građen od polisaharida hitina.

## VM biljaka 
VM viših biljaka i algi  je uglavnom od polisaharida ceuloze,  koja  im gradi strukturna vlakna. Ova vlakna su uronjena u matriks građen  od polisaharida hemiceluloze (20% mase) i pektina (30%), te glikoproteina lignina i ekstenzina (10%).
Celuloza je najzastupljeniji polimer na Zemlji, sastavljen  od  dugih lanaca glukoze (i do preko 10.000 monomera). Mnoštvo ovih lanaca,  u paralelnoj formaciji,  grade celulozne mikrofibrile, koji  su, opet, povezani polisaharidima hemicelulozom i pektinom. Molekule oba ova organska spoja su jako razgranate. Dok hemiceluloza,  mrežastom strukturom, zidu daje potrebnu čvrstinu, negativno naelektrisan pektin  veže  pozitvno naelektrisane  ione i vodu, dajući  zidu gelne  svojstvenosti. 
 
Ekstenzin je građen od glavne aminokiselinske  grane i bočnih šećera, što   ćelijskom zidu daje dodatnu čvrstinu. Pektin i hemiceluloza se sintetiziraju  Golgijevom aparatu, dok  se  sinteza celuloze odvija uz učešće  enzimskog kompleks na ćelijskoj membrani. 

Primarni ćelijski zidovi su savitljivi pa omogućavaju rast;  sastavljeni  su od jednakih dijelova celuloze, hemiceluloze i pektina, a sa starenjem ih zamjenjuje sekundarni ćelijski zid. Sekundarni zid se nalazi između primarnog zida i membrane. Obično je debeo i  ima organiziranije mikrofibrile,  pa je čvršći,  sastavljen od mnogo manje pektina i od 50-80% celuloze, a ponekad je i  dodatno ojačan ligninom (osobito  kod drvenastih biljaka).  Ima  važnu ulogu u ćelijama koje su specijalizirane zaduženim za transport,  a daje čvrstinu biljci i štiti je od osmotskog pritiska sredine. 

## VM životinja 
Vanćelijski matriks  životinja  popunjava prostor između ćelija,  omogućavajući im normalnu homeostatsku strukturu i funkciju. Mnogim vezivnim tkivima obezbeđuje povezanost, međućelijske veze, kretanje imunih ćelija do  upalnih mjesta, obavlja funkciju proliferacije, diferencijaciju, migracije i skladištenja nekih regulatora rasta. Tokom evolucije višećelijskih životinja  pojava vanćelijskog matriksa omogućila je stvaranje novih  životnih oblika. Višećelijski organizmi sastoje se od ćelija, koje su  pretežno male čvrstine (želatinozne) , na koje djeluje gravitacija pa bi,  da ne postoji vanćelijski matriks,  organizmi rasli na veoma širokoj osnovi što bi im otežavalo krtanje. Vezivno tkivo životinja  ima  veoma dobro razvijen VM, dok je epitelni sloj  oskudan.

### Građa
Molekule vanćelijskog matriksa životinja su:
# voda (tzv. *tkivna tečnost*),
# proteoglikani,
#* hijaluronati
#* agrekani,
#* hondroitin sulfat,
#* keratan sulfat,
#* dermatan sulfat,
#* heparan sulfat,
# strukturni fibrilarni proteini (kolagen, elastin),
# adhezivni glikoproteini vanćelijskog matriksa,
#* fibronektin i laminin, kao molekule bazne lamine,
#* hondronektin u hrskavici,
#* osteokalcin, osteopontin  i koštani sijaloprotein,
# minerali, čiji sastav i koncentracija zavise od vrste tkiva,

## Također pogledajte
* Međućelijske veze
*Vanćelijsko
## Vanjski linkovi
*http://www.ncbi.nlm.nih.gov/books/bv.fcgi?call=bv.View..ShowTOC&rid=cooper.TOC&depth=2  

Kategorija:Citologija
Kategorija:Tkiva
Kategorija:Vezivno tkivo
Kategorija:Vanćelijski matriks